સપ્ટેમ્બરમાં માલદીવમાં રાષ્ટ્રપતિ ચૂંટણીઓમાં સોલિહે રાષ્ટ્રપતિ અબ્દુલ્લા યામીન અબ્દુલ ગયૂમને હરાવી ચૂંટણી જીતી હતી. વડાપ્રધાન મોદી દુનિયાના પહેલા એવા નેતા હતા જેમણે સોલિહની જીત પર ફોન કરી શુભેચ્છા પાઠવી હતી. આ સાથે વિદેશ મંત્રાલય દ્વારા જારી કરાયેલા નિવેદનમાં જણાવાયું હતું કે આશા છે કે આ જીતથી માલદીવમાં લોકશાહીનું પુનરાગમન થશે. સાથે ભારત 'પડોશી સૌથી પહેલા' નીતિ હેઠળ નવા નેતા સાથે કામ કરવા તૈયાર છે.